***Snabba Cash*** er en svensk actionthriller fra 2010 regissert av Daniel Espinosa og med Joel Kinnaman i hovedrollen. Manuset bygger på Jens Lapidus roman *Cash* fra 2006. Filmen handler om Johan «JW» Westlund, en fattig student som lever et dobbeltliv som playboy på de heteste utestedene på Stureplan. Når han forelsker seg i overklassejenta Sophie, lokkes han inn i en verden av organisert kriminalitet.

Den ble godt mottatt av anmelderne og har fått så mye som 85 prosent på Rotten Tomatoes. Den ble tildelt tre Guldbagger (i kategoriene «beste foto» (tildelt Aril Wretblad), «beste mannlige hovedrolle» (tildelt Joel Kinnaman) og «särskilda insatser» (tildelt Jeanette Klintberg, som var ansvarlig for rollebesetningen)).

Den har fått to oppfølgere: *Snabba Cash 2* (2012) og *Snabba Cash 3* (2013).

Handling
--------

Johan J. W. Westlund er en ung mann bosatt i Stockholm, og er en lovende student ved Handelshögskolan i Stockholm. JW kommer opprinnelig fra Norrland i Sverige hvor faren, som har et lett drikke-problem, arbeider ved et sagbruk. Moren hans arbeider ved et arbeidsformidlingsbyrå. JW ble knust etter forsvinningen til søsteren hans, Camilla, fire år tidligere. JW kjører drosje ulovlig, for å finansiere hans kostbare tilværelse på Stureplan. En romanse med overklasse-kvinnen Sophie, fører til at JW blir lokket inn i organisert kriminalitet.

Abdulkarim, som driver den ulovlige drosje-virksomheten, tilbyr JW en jobb med å hjelpe ham med å starte sin nye kokain-virksomhet. Jorge Salinas Barrio er en chilensk mann som havnet i fengsel, etter å ha blitt oppdaget i narkotika-bransjen. Men Jorge har nå stukket av, og er på flukt fra politiet. Jorge vet alt om kokain, og han har en plan: å hevne seg på dem som han mener har gjort ham urett, blant disse var den serbiske mafia-sjefen Radovan Kranjic.

Mrado Slovovic, en leiemorder, som løper ærend for den serbiske mafiaen, blir sendt av Radovan på et oppdrag for å ta seg av Jorge. Samtidig forsøker han å ta vare på sin åtte år gamle datter, som han blir tvunget til å ta med seg på jobben fordi moren hennes er narkotika-avhengig. Når JW og Abdulkarim begynner sin kokain-virksomhet, ønsker de snart å utvide. Samtidig forsøker Jorge å utpresse Radovan, den serbiske mafia-sjefen. I mellomtiden blir JW lovet 20 000 svenske kroner, hvis han klarer å bringe Jorge tilbake til Abdulkarim, i live.

JW besøker Jorges narko-selgere i Tyskland, som viser hvordan de smugler narkotika ved å stikke kapsler med narkotika inn under huden på hunder. Deretter lar de snittet gro, og håret gro ut igjen - før de sender hundene over landegrensene. Men dette tar cirka to måneder, ifølge narkotika-selgerne. Syndikatet forhandler til slutt frem en sending på 40 kilo ren kokain, og ønsker pengene inn på en sveitsisk konto. Men JW reiser umiddelbart bekymringer rundt den planen, og mener at Sveits ikke er særlig hemmelig lenger. Han anbefaler en bank-konto i Andorra eller Liechtenstein, i stedet. Men det oppstår en rekke komplikasjoner underveis.

Rolleliste
----------

* Joel Kinnaman - Johan «JW» Westlund
* Matias Varela - Jorge Salinas Barrio
* Dragomir Mrsic - Mrado Slovovic
* Lisa Henni - Sophie
* Mahmut Suvakci - Abdulkarim
* Jones Danko - Fahdi
* Lea Stojanov - Lovisa
* Dejan Cukic - Radovan Kranjic
* Miodrag Stojanovic - Nenad
* Joel Spira - Nippe
* Christian Hillborg - Jetset-Carl
* Jan Waldekranz - Carls far
* Annika Ryberg Whittembury - Paola Salinas Barrio
* Fares Fares - Mahmoud

Referanser
----------

1. ↑  «Snabba cash (Easy Money)». Besøkt 28. juni 2016.
2. ↑  «Snabba cash (2010)». *www.sfi.se* **(svensk)**. Svensk filmdatabas. Besøkt 28. juni 2016.

Eksterne lenker
---------------

* (en) *Snabba Cash* på Internet Movie Database Rediger på Wikidata

* (no) *Snabba Cash* hos Filmfront Rediger på Wikidata

* (sv) *Snabba Cash* i Svensk Filmdatabas Rediger på Wikidata

* (da) *Snabba Cash* i Danmark Nationale Filminstitut Rediger på Wikidata

* (en) *Snabba Cash* på AllMovie Rediger på Wikidata

* (fr) *Snabba Cash* på Allociné Rediger på Wikidata

* (nl) *Snabba Cash* på MovieMeter Rediger på Wikidata

* (de) *Snabba Cash* på filmportal.de Rediger på Wikidata

* (en) *Snabba Cash* på Rotten Tomatoes Rediger på Wikidata

* (en) *Snabba Cash* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | BBC Things
 |